text: Strejke i Esbjerg
  08 april 2010 kl. 12.06
  Slagteriarbejderne på Danish Crown i Esbjerg nedlagde arbejdet i morges klokken 9.00
  Der nåede ikke at blive skåret meget kød, før Danish Crown-slagteriet i Esbjerg i morges måtte stå stille. Det blev i går varslet, at aftenholdet på slagteriet skulle fjernes. Det resulterede i, at samtlige fabrikkens omkring 550 mand i morges nedlagde arbejdet i prostest over den måde, Danish Crowns ledelse behandler de ansatte.
  Nedlæggelsen af arbejdet afholdes i sympati med de kolleger fra aftenholdet, der ikke længere kan arbejde på Danish Crown i Esbjerg. Arbejderne mødte i morges ind til normal tid. Her blev der afholdt møde, hvor 71,7 % stemte for at nedlægge arbejdet.
  Slagteriarbejdet kan fortsætte igen i morgen, hvor arbejderne møder til normal tid igen.
  